b'\n_START_ARTICLE_\nGradac\n_START_SECTION_\nZgodovina\n_START_PARAGRAPH_\nIz podatkovne zbirke Arhiva Republike Slovenije, ki vsebuje tudi pregled map zemlji\xc5\xa1kih katastrov 19. stoletja, je razvidno, da se med mapami tedanjega Franciscejskega katastra za Kranjsko, ki je nastajal v obdobju od 1823 do 1869, nahaja tudi mapa katastrske ob\xc4\x8dine Gradac z naslednjimi naslovnimi podatki: Gemeinde Gradaz in Illyrien, Kreis Neustadt, Steuer Bezirk Krupp, 1824. _NEWLINE_V Gradcu je od 1858 do 1882 obratovala za tiste \xc4\x8dase sorazmeroma velika \xc5\xbeelezolivarna, v kateri je bilo stalno zaposlenih 50 delavcev, s pridobivanjem rud in zunanjimi deli pa si je prek nje kruh slu\xc5\xbeilo ve\xc4\x8d kot 300 delavcev ter po 20 do 30 voznikov._NEWLINE_18. junija 1944 je bil v krajevni dvorani v Gradcu ustanovljen Rde\xc4\x8di kri\xc5\xbe Slovenije. V letih 1944/45 je bila v gradu oficirska \xc5\xa1ola._NEWLINE_Gradac je bil v\xc4\x8dasih trg, po drugi svetovni vojni do konca junija 1955 pa samostojna ob\xc4\x8dina. Odtlej KS Gradac upravno spada pod ob\xc4\x8dino Metlika, medtem ko v verskem pogledu \xc5\xbee od nekdaj spada pod faro Podzemelj. Neko\xc4\x8d kar bogato kulturno \xc5\xbeivljenje (npr. legendarno pustno dru\xc5\xa1tvo Grada\xc5\xa1ki ma\xc4\x8dki, gledali\xc5\xa1\xc4\x8de v krajevni dvorani) je v zadnjih petnajstih letih skoraj povsem zamrlo. Vendar so se grada\xc5\xa1ki ma\xc4\x8dki v zadnjih dveh letih udele\xc5\xbeili poletnega karnevala na Kolpi in tam opozorili na propadajo\xc4\x8di grad (2009) Grada\xc5\xa1ki ma\xc4\x8dki opozarjajo na propadajo\xc4\x8di grad in pomanjkajo infrastrukturo v Gradcu (2010) Grada\xc5\xa1ki ma\xc4\x8dki na poletnem karnevalu 2010. Od \xc5\xa1tevilnih gostiln (Mazele, Pance, Pri Dimu, \xc5\xbdupan\xc4\x8di\xc4\x8d, Rakar) ne deluje nobena ve\xc4\x8d, vendar so leta 2013 odprli novo gostilno, ki je zdaj edina v vasi. V zadnjih letih je vse ve\xc4\x8d kritike zaradi neurejnosti in propadanja vasi, gradu in parka oziroma zapiranja trgovin ter druge manjkajo\xc4\x8de infrastrukture (npr. ka\xc5\xbeipotov do po\xc5\xa1te, \xc5\xbeele\xc5\xbeni\xc5\xa1ke postaje, vasi Okljuka in pokopali\xc5\xa1\xc4\x8da v Klo\xc5\xa1tru).Odgovorni na krajevni skupnosti oz. ob\xc4\x8dini Metlika se izgovarjajo.\n_START_SECTION_\nZgradbe in znamenitosti\n_START_PARAGRAPH_\nGradac ima \xc5\xbeele\xc5\xbeni\xc5\xa1ko postajo, po\xc5\xa1to (pokriva obmo\xc4\x8dje celotne podzemeljske fare), trgovino z bifejem, dve gostilni, nekaj samostojnih podjetnikov, \xc5\xbeago in v eni od zgradb nekdanjih silosov za shranjevanje raznih \xc5\xbeitaric manj\xc5\xa1i industrijski obrat za proizvodnjo pripomo\xc4\x8dkov za cvetli\xc4\x8darstvo. V pretektlosti je bilo v vasi kar dosti obrtnikov (kolarji, pe\xc4\x8darji in lon\xc4\x8darji, kamnoseki, itd). Stari gasilski dom pri odcepu proti Semi\xc4\x8du \xc5\xbealostno sameva. V njegovi bli\xc5\xbeini stoji tudi javna tehtnica, ki pa \xc5\xbee skoraj pol stoletja ni ve\xc4\x8d v uporabi. _NEWLINE_ Blizu novega gasilskega doma ob cesti proti \xc4\x8crnomlju so igri\xc5\xa1\xc4\x8da za ko\xc5\xa1arko, rokomet, mali nogomet, balinanje in odbojko. Travnato letali\xc5\xa1\xc4\x8de se nahaja v pribli\xc5\xbeno 2,5\xc2\xa0km oddaljenem Prilozju. _NEWLINE_Gradac nima ve\xc4\x8d osnovne \xc5\xa1ole (neko\xc4\x8d je bila v kraju le 4-letna podru\xc5\xbeni\xc4\x8dna \xc5\xa1ola), zato se grada\xc5\xa1ki otroci v \xc5\xa1olo vozijo v 2\xc2\xa0km oddaljeni Podzemelj._NEWLINE_Nekaj stavb, poleg tistih znotraj grajskega kompleksa, je bilo v za\xc4\x8detku tega tiso\xc4\x8dletja razgla\xc5\xa1enih za kulturne spomenike  oziroma uvr\xc5\xa1\xc4\x8denih na seznam enot nepremi\xc4\x8dne kulturne dedi\xc5\xa1\xc4\x8dine, in sicer: Bari\xc4\x8dina hi\xc5\xa1a (doma\xc4\x8dija v obliki \xc4\x8drke U), Hanzljeva hi\xc5\xa1a (na stopni\xc5\xa1\xc4\x8du je stenska slika belokranjskih no\xc5\xa1), Maceletova hi\xc5\xa1a, v kateri je bila do sredine 80-ih let preteklega stoletja po\xc5\xa1ta (stavba je bila zgrajena leta 1889, kot je razvidno iz napisa na kamnitem portalu vhodnih vrat; v traktu, ki je povezan s Hanzljevo hi\xc5\xa1o, je bila dolga leta trgovina), ter Grofova (Pavlini\xc4\x8deva) doma\xc4\x8dija (v hi\xc5\xa1i je v celoti ohranjena lon\xc4\x8darska delavnica s pe\xc4\x8djo in dimnikom).\n_START_SECTION_\nPrihodnost\n_START_PARAGRAPH_\nKot ve\xc4\x8dje projekte v kraju na\xc4\x8drtujejo: posodobitev vodovoda, izgradnjo kanalizacije s \xc4\x8distilno napravo, plo\xc4\x8dnik, manj\xc5\xa1o obrtni\xc5\xa1ko-industrijsko cono v bli\xc5\xbeini omenjenih silosov in temeljito obnovo gradu Gradac. Metli\xc5\xa1ki \xc5\xbeupan je obljubil obnovo makadamske ceste proti kamnolomom.'